Na temelju članka 88. Zakona o proračunu („Narodne novine“ broj 144/21), članka 54. stavka 3. Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/23) i članka 29. Statuta Općine Murter-Kornati („Službeni glasnik Općine Murter-Kornati“ br. 2/21 ) Općinsko vijeće Općine Murter-Kornati na  11. sjednici od 24. rujna 2026. godine, donosi

ZAKLJUČAK O PRIHVAĆANJU
POLUGODIŠNJEG IZVJEŠĆA
o izvršenju Proračuna Općine Murter-Kornati
za razdoblje od 01.01. do 30.06. 2026. godine


Članak 1.
Prihvaća se Izvješće o izvršenju Proračuna Općine Murter-Kornati za razdoblje od 01.01 do 30.06.2026. godine.
Konsolidirani prihodi i primici Općine Murter-Kornati za 2026. godinu planirani su u iznosu od 9.970.518 eura, a u razdoblju od 01.01.-30.06.2026. ostvareni su u iznosu od 1.345.943,53 euro, odnosno 13,50 % u odnosu na plan. Konsolidirani rashodi i izdaci Općine Murter-Kornati planirani su u iznosu od  10.960.517 eura, a realizirani u iznosu od 2.211.355,17 eura, odnosno 20,18% od planiranog. 

RAČUN PRIHODA I RASHODA                           PLAN	                     IZVRŠENJE
Prihodi							9.409.858			1.345.943,53
Prihodi od prodaje nefinancijske imovine		     60.660			         0	
Rashodi					            3.275.269			1.691.171,98
Rashodi za nefinancijsku imovinu			7.570.340			  462.729,25

RASPOLOŽIVA SREDSTVA IZ PRETHODNIH GODINA
Raspoloživa sredstva iz prethodne godine	               989.999			   


RAČUN ZADUŽIVANJA/FINANCIRANJA
Primici od financijske imovine i zaduživanja	    500.000		         0
Izdaci za financijsku imovinu i otplatu zajmova	    114.908	           57.453,94           
Neto financiranje                                                           385.092                                -57.453,94	
Razlika prihoda i rashoda + raspoloživa sredstva                                                        
iz prethodnih godina + neto financiranje	         0		  865.411,64    
 

Članak 2.
Izvještaj o izvršenju Proračuna Općine Murter-Kornati – Opći dio proračuna koji čini Račun prihoda i rashoda i Račun financiranja, po ekonomskoj i funkcijskoj klasifikaciji te izvorima financiranja, Posebni dio proračuna po organizacijskoj i programskoj klasifikaciji, Izvještaj o zaduživanju na domaćem i stranom tržištu novca i kapitala, Izvještaj o korištenju proračunske zalihe, Izvještaj o danim jamstvima  te obrazloženje ostvarenja prihoda i primitaka, rashoda i izdataka za razdoblje od 01.01. do 30.06.2026. godine nalaze se u privitku ovog Izvještaja i čine njegov sastavni dio.



Članak 3.
Ovaj Zaključak i Izvještaj o izvršenju Proračuna Općine Murter-Kornati za razdoblje od 1. siječnja do 30. lipnja 2026. godine (opći i posebni dio) objavit će se u „Službenom glasniku Općine Murter-Kornati“.


KLASA:400-02/26-01/03 
URBROJ: 2182-18-01/1-26-1
Murter, 24. rujna 2026. godine

